Държавен вестник, бр. 8, 2014 г., стр. 16

СТР.  16	
Д Ъ Р Ж А В Е Н  В Е С Т Н И К 	
БРОЙ  8
проверка на цялостното изпълнение на проекта 
и одобряване от Държавен фонд „Земеделие“ 
на окончателния размер на безвъзмездната 
финансова помощ по съответния проект.
(7) При определяне финансирането на 
разходи за ДДС по ал. 5 и 6 Държавен фонд 
„Земеделие“ приспада разликата между изпла­
тената сума за ДДС по ал. 4 и сумата за ДДС, 
получена на основата на реално извършените 
и допустими за финансово подпомагане раз­
ходи по ПРСР или ОПРСР.
(8) При недостиг на финансов ресурс за 
възстановяване на разходите за ДДС на об­
щините по одобрени за подпомагане проекти 
по ПРСР и ОПРСР недостигът може да бъде 
осигурен за сметка на годишните разчети 
за разходите за национално финансиране на 
Държавен фонд „Земеделие“ за 2014 г.
Чл. 89. Администрираните от Министер­
ството на околната среда и водите постъ­
пления по реда на Постановление № 223 на 
Министерския съвет от 2012 г. за определяне 
на тръжен продавач на квоти за емисии на 
парникови газове на Република България в 
Европейската схема за търговия с емисии 
(ЕСТЕ) (ДВ, бр. 74 от 2012 г.) се включват по 
бюджета на Предприятието за управление на 
дейностите по опазване на околната среда.
Чл. 90. Предвидените средства по бюджета 
на Министерския съвет за 2014 г. за Работ­
ната програма за 2014 г. в изпълнение на 
Комуникационната стратегия на Република 
България за Европейския съюз за периода 
2010 – 2014 г. се предоставят по бюджетите 
на съответните министерства и ведомства по 
реда на чл. 110, ал. 4 от Закона за публичните 
финанси и се разходват съгласно решение на 
Министерския съвет.
Чл. 91. Министърът на финансите съгласу­
вано с Националното сдружение на общините 
в Република България внася в Министерския 
съвет в срок до 30 юни 2014 г. предложение за 
определяне на условията, реда и критериите 
за предоставяне на предвидените със Закона 
за държавния бюджет на Република България 
за 2014 г. средства за общини в затруднено 
финансово състояние.
Чл. 92. (1) Средствата по чл. 152, ал. 1 от 
Семейния кодекс и по  чл. 13 от Наредбата за 
определяне на реда за изплащане от държавата 
на присъдена издръжка, приета с Постановле­
ние № 167 на Министерския съвет от 2011 г. 
(обн., ДВ, бр. 48 от 2011 г.; изм. и доп., бр. 22 
от 2012 г.), се предоставят на общините в срок 
до 30-о число на месеца, следващ отчетното 
тримесечие, а за четвъртото тримесечие – не 
по-късно от 18 декември 2014 г.
(2) Средствата, възстановени по реда на 
чл. 14, ал. 2 от наредбата по ал. 1, се отчитат 
в намаление на разходите на общината.
(3) Министерството на финансите прихваща 
средствата по ал. 2 от подлежащата на предос­
тавяне субсидия за действително извършени 
разходи за изплащане на присъдена издръжка, 
като наличните към 31 декември 2013 г. сред­
ства по бюджетите на общините, възстановени 
по реда на чл. 14, ал. 2 от наредбата по ал. 1, 
остават като преходен остатък и се използват 
през 2014 г. за същата цел.
Чл. 93. Предвидените по бюджета на Минис­
терството на отбраната по чл. 11, ал. 1, раздел 
ІІ, т. 1.1.1 от Закона за държавния бюджет на 
Република България за 2014 г. субсидии за не­
финансови предприятия в размер 913 000 лв. 
се предоставят на „ТЕРЕМ“– ЕАД, София, за 
финансиране на основание чл. 13, ал. 1 във 
връзка с чл. 45, ал. 1 и 3 от Закона за отбраната 
и въоръжените сили на Република България 
на дейностите по подготовка и изпълнение 
на съответните планове при привеждането 
от мирно на военно положение, поддържане 
на военновременни мощности, усвояване на 
производство (ремонт) на военни изделия и за 
изработване на контролни (тренировъчни) серии 
за производство (ремонт) на военна продукция.
Чл. 94. „Вазовски машиностроителни 
заводи“ – ЕАД, Сопот, в срок не по-късно 
от 29 декември 2014 г. да възстанови по дър­
жавния бюджет: 
1. предоставените като временна финансова 
помощ с Решение № 88 на Министерския съ­
вет от 2001 г. средства в размер 8200 хил. лв. 
и дължимите към 31 декември 2003 г. лихви 
по тях; 
2. заплатените от държавата средства в 
размер 211 046 630 японски йени и начислените 
към 31 декември 2003 г. лихви като вноски по 
договора за заем, сключен между „Ничимен 
корпорейшън“ и „Вазовски машиностроителни 
заводи“ – ЕАД, Сопот.
Чл. 95. (1) Одобрява допълнителни раз­
ходи по бюджета на Министерския съвет за 
2014 г. в размер 10 358 хил. лв. за заплащане 
на присъдени суми по влязло в сила съдебно 
решение за сметка на предвидените средства 
в централния бюджет.
(2) Главният секретар на Министерския 
съвет извършва съответните промени по бю­
джета на Министерския съвет, като уведомява 
министъра на финансите.
(3) Със сумата по ал. 1 се променят показа­
телите по чл. 6, ал. 3 от Закона за държавния 
бюджет на Република България за 2014 г.
Чл. 96. (1) Одобрява допълнителни разходи 
по бюджета на Министерството на икономика­
та и енергетиката в размер до 10 000 хил. лв. 
за програми за развитие на иновациите за 
сметка на средствата от резерва по чл. 1, 
ал. 5, т. 3 от Закона за държавния бюджет на 
Република България за 2014 г. 
(2) Министърът на икономиката и енер­
гетиката извършва съответните промени по 
бюджета на Министерството на икономиката 
и енергетиката, като уведомява министъра 
на финансите.
(3) Със сумата по ал. 1 се променят показа­
телите по чл. 19, ал. 3 от Закона за държавния 
бюджет на Република България за 2014 г.